Kaze Ghost Warrior

Kaze Ghost Warrior je kratki CGI crtani film. Traje oko dvadeset minuta, a jedini tvorac filma je Timothy Albee.

 Priča 
Film počinje s Itsuom koji pripovijeda o carskoj obitelji ubijenoj prije mnogo godina. Također spomene Bay koja je ubijena zajedno s ostatkom obitelji. Kaze, koji je bio zaljubljen u nju, otkrio je plan da se svrgne carska porodica, ali je ubijen. Kasnije nekoliko ubica s Yashinom na čelu posjeti Itsuovu gostionicu i počne se zabavljati prijeteći konobaru. Ubrzo dođe i Kaze i, nakon što se banda namjeri na njega, pretuče ubice i izbaci ih. Itsua se zahvali i zadrži Kazea. Nakon kraćeg razgovora sazna da je Kaze kapetan straže koji želi osvetiti carsku obitelj kojoj je služio. Itsua se ponudi da pomogne, ali Kaze odluči otići. Kasnije ga Yashin pronađe na livadi kako plače i pošalje nekoliko ubica da ga ubiju. Nakon što pobije sve napadače Kaze ode do Yashina i ubije ga pandžama.

 Likovi 

Timothy Albee je posudio glas trojici likova (koji su jedini imali dijalog) i dao imena svim sporednim.

Kaze: Tigar mačevalac. Omiljeno oružje mu je katana. Odlučio je osvetiti carsku obitelj nakon što je ubijena. Bio je kapetan carske straže. 
Itsua: Pas krčmar. Lik je dizajniran po autorovom psu.
Soshi: Yashinov gospodar.
Yashin: Štakor kojega je Kaze ubio na kraju filma. Radio je za Soshia.

 Knjiga 

Postoji knjiga o produkciji Kaze Ghost Warriora zvana Kaze Ghost Warrior-CGI Filmmaking.

Timothy Albee je pisao knjigu dok je radio film tako da knjiga sadrži poprilično detaljne opise rađenja filma. Također ima nekoliko poglavlja o tome kako napraviti dijalog, muziku, storyboard itd. Knjiga ima preko 300 stranica u crno-bijelom. S obzirom na to da je film rađen na Aljasci autor ponekad napiše neku zgodu koja mu se dogodila. Knjiga također ima dizajn likova, storyboard iz filma, slike itd.

 Budućnost 

S Kazeom se rade još dva filma i računarska igra. Sam film je "demo" duže verzije koja se trenutačno radi.

 Vanjski linkovi 

title=Kaze Ghost Warrior webite u Flashu
title=Kaze Ghost Warrior website
 Call of the Wind, članak o Kaze Ghost Warrioru 
Kaze Ghost Warrior na AnimWatch
Kaze Ghost Warrior website

Kategorija:Animirani film